open-index/open-wikipedia-markdown huggingface dataset:
Komissar (filme)

**Komissar** (en ) é un filme soviético do ano 1967, dirixido por Alexander Askoldow e baseado no relato *V gorode Berdicheve* (В городе Бердичеве) e que en galego sería *Na cidade de Berdichev* de Wassili Grossman. O filme foi proxectada na Berlinale de 1988.

## Personaxes 
* Nonna Mordyukova como comisaria Klavdia Vavilova
* Rolan Bykov como Yefim Magazannik
* Lyudmila Volynskaya como sogra de Yefim
* Vasily Shukshin como Kozyrev
* Raisa Nedashkovskaya como Maria
* Otar Koberidze como Kirill
* Valery Ryzhakov como cadete

## Véxase tamén 
### Outros artigos 
* Filmes da Unión Soviética propostos ó Óscar ó mellor filme internacional
* Filmes propostos ó mellor filme internacional na 61ª edición dos Óscar
### Bibliografía 
*
Satureja

As **segorellas** son especies pertences ao xénero ***Satureia*** spp. que conta cunhas 30 especies de herbas e arbustos na familia das lamiáceas, nativas das rexións temperadas do hemisferio norte. Varias especies de segorella utilízanse coma herbas aromáticas en gastronomía; en España úsanse acotío para adubar olivas.

## Descrición 
As segorellas son anuais ou perennes, de pouca altura, con follas opostas, ovais a lanceoladas, de 1 a 3&nbsp;cm de longo. Producen acios de floriñas axilares, abrancazadas a violáceas, non sen atractivo, polo que ás veces son empregadas coma enfeiteis ou coma ornamentais; florean entre agosto e setembro no hemisferio norte.

Prefiren solos secos, areentos, ben drenados, e cómpren de moito sol.

## Especies 
Algúns autores inclúen no xénero a coñecida nébeda (*Calamintha nepeta*), coma *Satureja calamintha*.

## Notas 
## Véxase tamén 
### Ligazóns externas
Pimienta y Mostaza

***Pimienta y Mostaza*** foi un periódico publicado en Redondela en 1920.

## Historia e características 
Apareceu o 7 de novembro de 1920. O seu director foi Fernando González Gómez. Continuou a partir do 3 de abril de 1921 co nome de *Ecos del Distrito*.

## Véxase tamén 
### Bibliografía 
*
Sociedade Deportiva Salvaterra

A **Sociedade Deportiva Salvaterra** é un club de fútbol galego de Salvaterra de Miño. Actualmente compite na Primeira Autonómica. Xoga de local no Campo Municipal de Dextros.

## Datos do club
### Historial na liga 
|valign="top" width=0%|

|}

## Véxase tamén
### Ligazóns externas
*Conta de Twitter oficial do club
*Perfil de Facebook do club
Amador Pérez Sousa

**Amador Pérez Sousa**, nado en Redondela en 1904 e finado no mesmo concello en 1994, foi un xornalista galego.

## Traxectoria 
Fillo de Dositeo Pérez Sobrino. Dirixiu os periódicos *Tramancazos* e *El Soplete*. Foi membro do Partido Galeguista.

## Vida persoal 
Casou en 1938 con Josefa Reboredo Rodríguez, que estudou para mestra e logo fíxose parteira, e foi pai de Amador Pérez Rodríguez.

## Notas 
## Véxase tamén 
### Bibliografía 
*
Dositeo Pérez Sobrino

**Dositeo Jesús María Pérez Sobrino**, nado en Redondela en 1877 finado no mesmo concello en 1954, foi un impresor galego.

## Traxectoria 
Fillo de Pedro Pérez Fernández. Xunto ao seu irmán Buenhijo Pérez Sobrino fundou a primeira imprenta de Redondela a finais do século XIX. Na súa imprenta editouse *La Idea*, *Redondela*, *La Cigarra*, *Tramancazos* e *El Soplete*. Foi correspondente de *Faro de Vigo* en Redondela. Finou en Redondela en 1954.

## Vida persoal 
Casou con Manuela Sousa Lamas en 1902 e foi pai de Laureana, Erundina e Amador Pérez Sousa.

## Notas 
## Véxase tamén 
### Bibliografía 
*
Ecos del Distrito

***Ecos del Distrito*** foi un semanario publicado en Redondela en 1921.

## Historia e características 
Subtitulado *Periódico independiente defensor de intereses generales*, apareceu o 3 de abril de 1921. Continuador de *Pimienta y Mostaza*, estaba tamén dirixido por Fernando González Gómez. Saía á rúa os domingos. Entre os seus colaboradores figurou Buenhijo Pérez Sobrino. O periódico foi sufragado en parte polo deputado polo distrito de Redondela José Barreras Massó. Seguía publicándose en outubro de 1922.

## Véxase tamén 
### Bibliografía 
*
Anxélica (homónimos)

O termo **anxélica** pódese referir a:

## Botánica 
* **Anxélica**, calquera especie do xénero de umbilíferas *Angelica*, da familia Apiacieae.
** **Anxélica**, *Angelica archangelica*, planta medicinal e aromática con follas pinnadas e flores brancas, comestíbel. 
** **Anxélica brava**, *Angelica sylvestris*, planta perenne, de até dous metros de altura, follas pinnadas e flores brancas ou rosáceas en umbelas grandes, herba da raña, herba da sarna, herba dos lazarosos.
** **Anxélica mariña**, *Angelica pachycarpa*, brizo mariño.

## Música 
* **Anxélica**, antigo instrumento musical de corda

## Relixión 
* **Anxélica**, lectura que se canta o Sábado Santo na bendición do cirio pascual
* **Anxélico-a**, propio dos anxos, anxelical.

## Antroponimia 
* **Anxélica**, nome feminino galego, Ánxela, Anxa.

## *Angelica* 
* ***Angelica*** é un xénero de plantas herbáceas medicinais, anxélicas.
As variantes noutras linguas próximas son *angélica* (castelán), *angélique* (francés) ou *angelica* (inglés), que deu diferentes topónimos ou obras artísticas:

### Toponimia 
* **Angélica**, vila da Provincia de Santa Fe na Arxentina;
* **Angelica**, vila do estado de Nova York, nos Estados Unidos;
* **Angélica, un municio no estado do Mato Grosso do Sul no Brasil.

### Cinema 
* ***Angélica*'* (ou *La Rose de sang*), filme francés de 1939 de Jean Choux con Viviane Romance.
* ***La prima Angélica*** (1973), filme español de Carlos Saura;

### Literatura 
* ***Venturas y desventuras de la prima Angélica**'' (1974), libro de Diego Galán;

## Notas 
## Véxase tamén 
* Anxo
Nueva Gente

***Nueva Gente*** foi un semanario publicado en Redondela en 1906.

## Historia e características 
Subtitulado *Semanario independiente*, apareceu en febreiro de 1906. Os seus redactores eran Antonio Orellana Pereira e Telmo Bernárdez Santomé. Puido tratarse do primeiro intento de crear en Redondela unha prensa agrarista.

## Notas 
## Véxase tamén 
### Bibliografía 
*
Antonio Orellana Pereira

**Antonio Orellana Pereira**, nado en Soutomaior e finado no mesmo concello en outubro de 1913, foi un avogado, político e xornalista galego.

## Traxectoria 
Avogado, exerceu a súa actividade en Redondela dende 1895. Loitador agrarista e republicano, foi fiscal municipal de Redondela (1901), secretario do concello, concelleiro de Redondela e 1º Tenente de Alcalde (1913). Dirixiu os periódicos *La Escoba*, *El Pueblo* e colaborou en *El Alvedosa*, *La Propaganda*, *Nueva Gente* e *La Opinión*.

## Vida persoal 
Casou con Juana González.

## Homenaxe 
Na República, o 10 de abril de 1932, a Sociedade de Agricultores de Soutomaior realizoulle unha homenaxe conxunta con Antonio Portela Lourido, á que se sumou a corporación de Redondela e unha representación das sociedades agrarias de Reboreda, Trasmañó, O Viso e Cesantes e a mariñeira da vila de Redondela.

## Notas 
## Véxase tamén 
### Bibliografía 
*
William Holden

**William Franklin Beedle, Jr.**, nado en O’Fallon (Illinois) o 17 de abril de 1918 e finado en Santa Monica (California) o 12 de novembro de 1981, foi un actor estadounidense.

## Traxectoria 
Comezou como actor de radio en California, onde a súa familia se mudara desde Illinois. Foi descuberto por un cazatalentos da Paramount Pictures en 1937.

En 1939 fixo o seu primeiro papel protagonista, en *Golden Boy*, pero durante a segunda guerra mundial estivo servindo no exército.

A súa carreira volveu coller pulo en 1950, con *Sunset Boulevard*, de Billy Wilder. Co mesmo director traballou en *Stalag 17*, coa que gañou o oscar ao mellor actor.

A mediados dos anos sesenta diminuíron os filmes importantes nos que participaba, ata que chegou *Grupo salvaxe* en 1969.

Finou en 1981. Segundo a autopsia a causa da morte foi un golpe que se deu na fronte cando estaba só e bébedo no seu apartamento.

## Filmografía 
## Notas 
## Véxase tamén 
### Ligazóns externas
Lionel Barrymore

**Lionel Herbert Blythe**, nado en Filadelfia (Pensilvania) o 28 de abril de 1878 e finado en Santa Monica (California) o 15 de novembro de 1954, foi un actor e director estadounidense.

## Traxectoria 
Naceu no seo da familia Barrymore, fillo de Maurice Barrymore e Giorgiana Drew, da que tamén forman parte os seus irmáns Ethel e John Barrymore e a súa sobriña-neta Drew Barrymore. Comezou a súa carreira teatral a mediados da década de 1890, actuando coa súa avoa Louisa Lane Drew. Permaneceu nos escenarios ata os anos vinte, cando decidiu centrarse no cinema.

Os primeiros filmes nos que interveu Barrymore foron en 1911, dirixidos por D.W. Griffith. Gañou o Oscar ao mellor actor en 1931 por *A Free Soul*.

## Filmografía 
## Véxase tamén 
### Ligazóns externas 
*
Ángel Cerviño

**Ángel Cerviño López**, nado en Lezoce (Sarria) en 1956, é un artista plástico e escritor galego.

## Traxectoria 
Escritor, artista plástico e comisario de exposicións. Como escritor gañou o XV Premio de Poesía Ciudad de Mérida con *El Ave Fénix solo caga canela*. É autor de textos críticos sobre as novas prácticas artísticas en diferentes catálogos e publicacións. Foi comisario das exposicións: *Teleprompter* (Centro Torrente Ballester-Ferrol, 2009), e *Casus Belli* (Auditorio de Galicia-Santiago de Compostela, 2011), *El boceto del mundo* (MARCO-Vigo, 2013) *En plenas facultades I e II* (Pontevedra, 2013-2014), *Carlos León, el orden de las pequeñas cosas* (CGAC-Santiago de Compostela, 2014), *Francisco Mantecón, Paixón e cálculo* (Marco-Vigo e Fundación Luis Seoane-A Coruña, 2015) en colaboración con Alberto González-Alegre.

## Obras 
* *Mi religión*, Cartonera del escorpión azul, Madrid, 2025
* *Poco Lázaro*, Editorial Dilema, Madrid, 2023
* *La explotación industrial del gusano de la seda*, RIL Editores, 2019
* *Meltemi + Tomas falsas*, Trifaldi, Madrid, 2017
* *Exogamia*, Ediciones Liliputienses, Cáceres, 2017
* *¿Salpica Dios como un expresionista abstracto?*, Editorial Balduque, Cartagena, 2016
* *Impersonal*, Amargord Ediciones, Madrid, 2015
* *¿Por qué hay poemas y no más bien nada?*, Amargord Ediciones, Madrid, 2013
* *El Ave Fénix solo caga canela*, DVD Ediciones, Barcelona, 2009
* *Teleprompter*, Centro Torrente Ballester, Ferrol, 2009
* *Kamasutra para Hansel y Gretel*, Ediciones Eventuales, Madrid, 2007

## Notas 
## Véxase tamén 
### Bibliografía 
* 
### Ligazóns externas 
* Páxina web do autor
Lezoce, San Xulián da Veiga, Sarria

**Lezoce** é un lugar da parroquia de San Xulián da Veiga no concello lugués de Sarria na comarca de Sarria. Segundo o IGE en 2021 tiña 63 habitantes (36 homes e 27 mulleres), o que supón unha diminución respecto do ano 1999 cando tiña 90 habitantes.

## Lugares e parroquias
### Lugares de San Xulián da Veiga
### Parroquias de Sarria
## Notas
Emil Jannings

**Theodor Friedrich Emil Janenz**, nado en Rorschach, Suíza o 23 de xullo de 1884 e finado en Strobl, Austria o 2 de xaneiro de 1950, foi un actor alemán.

## Traxectoria 
Naceu en Suíza, pero cando era novo marchou coa súa familia a Alemaña, onde comezaría a súa carreira teatral. Formou parte da compañía teatral de Max Reinhardt.

No cinema interveu en filmes como *Der Letzte Mann* antes de marchar a Hollywood. Jannings foi a primeira persoa en recibir un oscar, ao gañar o oscar ao mellor actor polos seus papeis en *The Last Command* e *The Way of All Flesh*.

Coa chegada do cinema sonoro a súa carreira en Hollywood comezou a declinar por mor do seu forte acento alemán, polo que volveu a Europa, onde protagonizou *Der Blaue Engel*, con Marlene Dietrich.

Durante o nazismo participou en filmes de propaganda. Trala guerra retirouse a Austria, adquirindo a nacionalidade austríaca en 1947.

## Filmografía 
## Véxase tamén 
### Ligazóns externas 
*
Distrito de Yumbe

O **distrito de Yumbe** é un distrito da Rexión Norte de Uganda. Como a maioría dos distritos, o seu nome provén do seu centro administrativo, Yumbe.

O distrito de Yumbe é un dos distritos máis setentrionais de Uganda. Limita co Sudán do Sur polo norte, distrito de Moyo polo leste, distrito de Adjumani polo sueste, distrito de Arua polo sur, distrito de Maracha polo suroeste e distrito de Koboko polo oeste. Yumbe atópase aproximadamente a 75&nbsp;km ao norte de Arua, a principal poboación da subrexión.

O distrito estableceuse en 2006, cando o condado Aringa foi separado do distrito de Arua e cambióuselle o nome para *Yumbe District*. A súa poboación está aínda sufrindo os efectos da guerra civil, que durou vinte anos (1980–2000). O acordo de paz entre UNRF2 e o Goberno de Uganda foi asinado no 2000 en Yumbe.

A maioría (89%) da poboación do distrito pertence á etnia lugbara. Os lugbara no Distrito Yumbe falan un dialecto chamado aringa, que non ten forma escrita; só é oral. Tamén se poden atopar outras etnias, como os kakwa, os madi e os alur. Os acholi atópanse dispersos polo Río Nilo e dedícanse principalmente á casa e a pesca, polo río. Representa aproximadamente o 2% da poboación do distrito.

As linguas máis faladas son o aringa lugbara (maioría), o kakwa, o kuku, o madi e o alur. Con todo, a segunda lingua máis falada e o suahili. Nas áreas urbanas, pódense encontrar individuos que entendan árabe ou inglés.

A poboación no distrito é maioritariamente musulmá (76%), que é unha excepción en Uganda (o 80% dos ugandeses son cristiáns). A taxa de fertilidade no distrito é alta (7,5). O censo do ano 2002 tiña unha estimación da poboación de 253.300 habitantes. Calculouse un índice de crecemento do 7,9%, polo que a súa poboación estimada no 2010 era de aproximadamente 300.200 habitantes.

A agricultura de subsistencia é a principal actividade económica no distrito, como en moitos outros distritos.

## Notas 
## Véxase tamén 
### Ligazóns externas 
* Páxina oficial 
* Yumbe District at Ugandatravelguide.com
La Escoba

***La Escoba*** foi un periódico publicado en Soutomaior entre 1887 e 1888.

## Historia e características 
Apareceu o 17 de xullo de 1887 co subtitulo *Barre todos los domingos*, e no seu segundo ano cambiou o subtítulo por *Barre una vez por semana*. A pesar de publicarse en Soutomaior, dedicaba gran cantidade de espazo a Redondela. Fai pública demostración de republicanismo, vinculándose ao Partido Demócrata Progresista de Manuel Ruiz Zorrilla. Dirixido por Antonio Orellana Pereira, entre os seus colaboradores figuraron Agustín Iribarren, Jaime Martí Miquel, Manuel Matoses, Eduardo de Palacio e Juan Pérez Zúñiga.

## Notas 
## Véxase tamén 
### Bibliografía 
* 

*
Raimundo Cal Fernández

**Raimundo Jorge Nicolás Cal Fernández**, nado en Redondela o 22 de setembro de 1914 e finado no mesmo concello o 22 de xaneiro de 2003, foi un mestre e político galego.

## Traxectoria 
Fillo de Saturno Cal Muíños. Na Segunda República formou parte da Xuventudes Socialistas, Izquierda Republicana e Partido Galeguista. Foi elixido responsábel de propaganda das Mocidades Nazonalistas para Pontevedra en xaneiro de 1936. Despois da guerra foi mestre (1941) e directivo do Casino. En 1948 foi detido acusado de participar no Socorro Rojo, sendo condenado a nove anos de prisión. Preso na Prisión do Partido de Vigo, saíu  en liberdade vixiada en 1950. Reintegrouse á súa profesión de mestre e estivo destinado na provincia de Logroño sete anos. Á volta foi mestre en Ponteareas, O Viso e Reboreda. En 1973 participou na creación da Asociación de Veciños de Redondela. Presentouse ás primeiras eleccións democráticas polo PCE e foi elixido concelleiro. Finou en Redondela o 22 de xaneiro de 2003.

## Notas 
## Véxase tamén 
### Bibliografía 
*

### Ligazóns externas 
* 20px Raimundo Cal Serie Historias de Vida
Eclipse solar do 3 de novembro de 2013

miniatura|600px|Ilustración mostrando onde a eclipse poderá ser vista
Unha eclipse solar total ocorreu o 3 de novembro de 2013. Foi unha eclipse híbrida do Sol cunha magnitude de 1,0159. Foi visíbel con totalidade no norte do océano Atlántico, ao leste de Florida, Gabón e en África, ao sur de Costa do Marfil e Ghana, como máximo 1 minuto e 39 segundos. Tamén foi visíbel na parte da Rexión Norte e en todo territorio do Nordeste do Brasil.

## Notas 
## Véxase tamén 
### Ligazóns externas 
* [Hybrid Solar Eclipse of 2013 Nov 3 (NASA(https://gl.wikipedia.org/wiki/NASA))]
* Imaxes da eclipse difundidas por televisión
La Voz del Pueblo (Redondela)

***La Voz del Pueblo*** foi un periódico bisemanal publicado en Redondela entre 1892 e 1894.
## Historia e características 
Apareceu en abril de 1892. Estaba dirixido por Buenhijo Pérez Sobrino e entre os redactores figuraba o seu irmán Amador Pérez Sobrino. Editábase na imprenta de Dositeo Pérez Sobrino. Cesou a súa publicación en abril de 1894. Foi continuado por *La Opinión*.

## Notas 
## Véxase tamén 
### Bibliografía 
*
Historia de Galicia (Murguía)

[dereita|miniatura|300px|Gravado do [petróglifo da Eira dos Mouros, no castro da Cividade (San Xurxo de Sacos, Cerdedo-Cotobade).]]

***Historia de Galicia*** é unha colección de libros en lingua castelá (cinco tomos) do historiador galego Manuel Murguía, publicada entre 1865 (Tomo I) e 1913 (Tomo V).

## Descrición 
Co precedente da *Historia de Galicia*, publicada en 1838 polo introdutor do celtismo José Verea y Aguiar, Murguía pertence, xunto con Leopoldo Martínez Padín e Benito Vicetto, ó grupo de historiadores románticos. Todos eles procuraron vindicar os dereitos históricos de Galicia para o que escriben o pasado demostrando a antigüidade e a lexitimidade do especificamente galego en tódolos eidos.

Con todo, Murguía supera ós outros porque combina a feitura romántica do relato co baseamento en datos documentados ficando así ó día sobre a marcha das ciencias históricas en Europa.

## Contido 
### Tomo I 
:::::::*A MI ESPOSA ROSALÍA CASTRO*

## Notas 
## Véxase tamén 
### Bibliografía 
* 
### Outros artigos 
* Historia de Galicia
* *Historia de Galicia* (de Benito Vicetto)

### Ligazóns externas 
* OTERO RODRÍGUEZ, Isaac; "Manuel Murguía y su ‘Historia de Galicia’" 17/3/2011 .
* *Historia de Galicia* en Galiciana. Biblioteca de Galicia.
La Voz del Pueblo (Monforte de Lemos)

***La Voz del Pueblo*** foi un semanario que se publicou en Monforte de Lemos en 1896.
## Historia e características 
Apareceu o 17 de agosto de 1896. Cesou a súa publicación en 1897.

## Notas 
## Véxase tamén 
### Bibliografía 
* 
*
Pontocaris

***Pontocaris*** é un xénero de crustáceos decápodos carideos da superfamilia dos crangonoideos e familia dos crangónidos.

## Taxonomía 
C. Spence Bate describiu o xénero en 1888 na obra *Report on the Scientific Results of the Voyage of H.M.S. "Challenger" during the years 1873-76*.

O xénero incúe, segundo o ITIS (26/10/2013), tres especies:

* *Pontocaris caribbaeus*
* *Pontocaris lacazei*
* *Pontocaris pennata*

Porén, o WoRMS eleva o seu número a 9 (26/10/2913):

* *Pontocaris affinis* (Alcock, 1901)
* *Pontocaris arafurae* (Bruce, 1988)
* *Pontocaris hilarula* (de Man, 1918)
* *Pontocaris laurentae* Chan, 1996
* *Pontocaris major* Chan, 1996
* *Pontocaris pennata* Spence Bate, 1888
* *Pontocaris profundior* Chan, 1996
* *Pontocaris propensalata* Spence Bate, 1888
* *Pontocaris sibogae* (de Man, 1918)
* *Pontocaris spinifera* Chan, 1996

## Notas 
## Véxase tamén 
### Outros artigos 
* Crangónidos
El Progreso (Redondela)

***El Progreso*** foi un semanario publicado en Redondela en 1898.
## Historia e características 
Apareceu en febreiro de 1898. Defínese como Periódico de intereses locais. Estaba dirixido por Ramón Otero Milleiro, que tamén era o seu administrador.

## Notas 
## Véxase tamén 
### Bibliografía 
*
Ramón Otero Milleiro

**Ramón Otero Milleiro**, nado en Redondela en 1868, foi un xornalista e político galego.

## Historia e características 
Fillo de José Otero Martínez e irmán de José Manuel e Pedro Otero Milleiro. Estivo emigrado en América. Foi director e administrador do periódico *El Progreso*. Foi secretario da Sociedade de mariñeiros de Redondela (1901). Tivo en vida unha rúa dedicada en Redondela.

## Notas 
## Véxase tamén 
### Bibliografía 
*
Aegaeon

***Aegaeon*** pode referirse a:
* ***Aegaeon***, satélite de Saturno.
* ***Aegaeon***, xénero de crustáceos decápodos da familia dos crangónidos.
Adrian Hardy Haworth

**Adrian Hardy Haworth**, nado o 19 de abril de 1767 en Kingston upon Hull (ou Hull), Yorkshire, Inglaterra (Reino Unido), e finado o 24 de agosto de 1833 en Chelsea (Londres), foi un entomólogo, carcinólogo e botánico inglés.

## Traxectoria 
Foi educado por titores que o encamiñaron cara ao dereito, pero Haworth amosou pouco interese pola profesión e, despois de herdar a facenda dos seus pais, dedicou todo o seu tempo á historia natural.

En 1792 estableceuse en Chelsea, onde coñeceu ao naturalista William Jones (1750–1818), que chegaría a exercer unha grande influencia sobre el.

En 1798 foi elixido membro da *Sociedade Linneana de Londres*. No seu traballo de investigación contou coa axuda do uso da biblioteca e o herbario do seu amigo Sir Joseph Banks (1743–1820), e coas visitas regulares aos *Royal Botanic Gardens* de Kew.

Como entomólogo, foi o autor de *Lepidoptera Britannica* (1803–1828), a obra máis autorizada en bolboretas e avelaíñas británicas até a aparición do *Manual* de Henry Tibbats Stainton en 1857.

Tamén era carcinolólogo especializado en camaróns. É o autor de varios taxa, incluíndo:
* Orde *Mysida* Haworth, 1825
* Familia *Mysidae* Haworth, 1825
* Superfamila *Pandaloidea* Haworth, 1825
* Familia *Pandalidae* Haworth, 1825
* Superfamilia *Crangonoidea* Haworth, 1825
* Familia *Crangonidae* Haworth, 1825
* Familia *Porcellanidae* Haworth, 1825

e describiu e nomeou 22 novos xéneros de avelaíñas.

En 1812 escribiu o primeiro artigo do Volume 1 de ''*Transactions of the Entomological Society of London*, unha revisión dos traballos previos sobre insectos británicos.

En 1833, prestou apoio á fundación da que se convertería na *Royal Entomological Society of London*.

## Obras principais 
* *Synopsis Plantarum Succulentarum* (Londres, 1812)
* *Saxifragearum enumeratio* (Londres, 1821)
* *Lepidoptera Britannica* (1803-1828)
* *Observations on the Genus Mesembryanthemum* (Londres, 1794)

## Epónimos 
[miniatura|*[Celaena haworthii*.]]

* O xénero de plantas *Haworthia* Duval, da familia das *Asphodelaceae* está dedicado a Adrian Hardy Haworth.
* O entomólogo británico John Curtis denominou en 1829 unha bolboreta da familia dos *Noctuidae* como *Celaena haworthii* na honra de Adrian Hardy Haworth.

## Abreviaturas 
* A abreviatura **Haw.** emprégase en botánica para recoñecer a  como autoridade na descrición e taxonomía das plantas.
* A abreviatura **Haworth** emprégase en zooloxía para recoñecer a  como autoridade na descrición e taxonomía dos animais.

## Notas 
## Véxase tamén 
### Ligazóns externas 
* Google Books Artigos de Howarth en *Transactions of the Entomological Society of London* Volume 1.
Ooooooohhh... On the TLC Tip

***Ooooooohhh... On the TLC Tip*** foi o álbum, lanzado o 25 de febreiro de 1992, que serviu como debut do cantante de rap TLC.

## Lista de cancións 
# "Intro"
# "Ain't 2 Proud 2 Beg"
# "Shock Dat Money"
# "Intermission I"
# "Hat 2 Da Back"
# "Das Da Way We Like 'Em"
# "What About Your Friends"
# "His Story"
# "Intermission II"
# "Bad By Myself"
# "Somethin' You Wanna Know"
# "Baby Baby Baby"
# "This is How it Should be Done"
# "Defend on Myself"
# "Conclusion"
Paul Gourret

**Paul Gabriel Marie Gourret**, nado o 15 de xaneiro de 1859 en Roquevaire (Bocas do Ródano) e finado en 1903, foi un zoólogo francés recordado polos seus estudos biolóxicos da fauna mariña e polos seus traballos na industria pesqueira. Ademais tamén traballou no estudo das algas.

## Traxectoria 
Estudou ciencias naturais na universidade de Marsella.

Foi profesor na facutade de ciencias de Lión. En novembro de 1886 foi nomeado profesor adxunto de zooloxía na facultade de medicina de Marsella. Desde maio de 1893 foi director da *Estación zoolóxica* de Marsella.

Foi membro de Comité asesor de Pescarías Mariñas do Ministerio de Mariña francés e, en 1902, foi nomeado cabaleiro da Lexión de honor.

## Algunhas publicacións 
* ''Révision des crustacés podophthalmes de golfe de Marseille suivie d'un essai de classification de la classe des crustacés*, 1888 
* *Sur les péridiniens du Golfe de Marseille*, 1883 
* *Considérations sur la faune pélagique du golfe de Marseille*, 1884 
* *Les pêcheries et les poissons de la Méditerranée (Provence)*, 1894.

## Epónimos 
O xénero *Gourretia*, da familia dos *Callianassidae'' foi denominado así no seu honor.

## Abreviaturas 
* A abrevitarura **Gourret** emprégase para sinalar a  como autoridade na descrición e taxonomía en botánica.

## Notas 
## Véxase tamén 
### Bibliografía 
* Annales du Musée d'histoire naturelle de Marseille, Volume 8 Biografía.
Friedrich Weber

**Friedrich Weber**, nado en 1781 en Kiel, Alemaña, e finado o 21 de marzo de 1823 na mesma cidade, foi un entomólogo alemán.

## Traxectoria 
Alumno precoz de Johan Christian Fabricius (1745-1808), publicou, aos catorce anos, o seu *Nomenclator entomologicus* e, en 1801, as súas *Observationes entomologicae*.

Nestas dúas obras aparecen as primeiras descricións de numerosas especies de insectos, pero tamén doutros invertebrados.

A súa obra máis famosa, publicada en 1795, é o *Nomenclator entomologicus secundum entomologian systematicam ill. Fabricii, adjectis speciebus recens detectis et varietatibus.* Chiloni et Hamburgi: C. E. Bohn. viii 171 pp. Ver en liña.

## Abreviaturas 
* A abreviatura **F.Weber** emprégase indicar a  como autoridade na descrición e clasificación científica dos vexetais.
* A abreviatura **Weber** emprégase para indicar a  como autoridade na descrición e taxonomía en zooloxía.

## Notas 
## Véxase tamén 
### Bibliografía 
* S. L. Tuxen (1967): "The entomologist J. C. Fabricius", *Annual Review Entomology*, **12**: 1-14.
Poison (álbum)

***Poison*** foi o álbum, lanzado o 20 de marzo de 1990, que serviu como debut do cantante de rap Bell Biv Devoe.

## Lista de cancións 
# Dope!
# BBD (I Thought It Was Me)?
# Let Me Know Something?!
# Do Me!
# Word To The Mutha!
# Poison
# Ain't Nut'in Changed
# When Will I See Your Smile Again?
# I Do Need You
# Poison (Extended Club Version)
El Contribuyente

***El Contribuyente*** foi un semanario publicado en Redondela en 1902.

## Historia e características 
Subtitulado *Semanario defensor de las sociedades de marineros, propietarios y labradores de este distrito*, apareceu o 12 de xaneiro de 1902. Era órgano de expresión da Liga de Contribuyentes, vinculada ao Partido Liberal, que xa editara en 1898 o *Boletín de la Liga de Contribuyentes del Partido de Redondela*. Saía os domingos. Estaba dirixido por Alejo Real Soto. Entre os seus colaboradores figuraban Juan Manuel Otero Milleiro e Antonio Garrido Otero.

## Véxase tamén 
### Bibliografía 
*
Manuel Lemus Noya

**Manuel Lemus Noya**, alcumado **Loló**, nado na Ponte do Porto (Camariñas) en 1932 e finado en Barakaldo o 6 de abril de 1978, foi un policía municipal galego que faleceu asasinado por membros de ETA militar.

## Traxectoria 
Emigrado ao País Vasco, traballaba de policía municipal en Santzurtzi. O 24 de febreiro de 1978, cando saía da súa casa de Bilbao en dirección ao traballo, foi tiroteado dende un coche. O atentado foi reivindicado por ETA militar, quen acusou o policía de pertencer os Lexionarios de Cristo, unha organización de ultradereita. Lemus Noya faleceu semanas despois do atentado, como consecuencia das feridas pulmonares recibidas.

Foi soterrado na Ponte do Porto.
Aegaeon (xénero)

***Aegaeon*** é un xénero de crustáceos malacostráceos decápodos carideos da familia dos crangónidos.

## Taxonomía e etimoloxía 
A especie foi descrita en 1846 polo naturalista estadounidense de orixe suíza L. Agassiz na súa monumental obra:

*Nomenclatoris Zoologici Index Universalis, continens nomina systematica classium, ordinum, familiarum et generum animalium omnium, tam viventium quam fossilium, secundum ordinem alphabeticum unicum disposita, adjectis homonymus plantarum nec non variis adnotationibus et emendationibus*: i-x, 1-1135. Soloduri.: Sumptibus Jent et Gassman.
(Ver en liña en Biodiversity Heritage Library).

Agassiz deulle o nome de Αιγαιων (en latín *Aegaeon*), un dos hecatónquiros (xigantes con 100 brazos e 50 cabezas, fillos de Xea e Urano da mitoloxía grega).
 
### Especies 
Recoñécense na actualidade (WoRMS, 26/10/2013) as seguintes especies:

* *Aegaeon boschii* Christoffersen, 1988
* *Aegaeon cataphractus* (Olivi, 1792)
* *Aegaeon lacazei* (Gourret, 1887)
* *Aegaeon orientalis* Henderson, 1893
* *Aegaeon rathbuni* de Man, 1918

## Notas 
## Véxase tamén 
### Bibliografía 
* Costello, M. J. *et al.* (eds.) (2001): *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**: 284-289. ISBN 2-85653-538-0.

### Outros artigos 
* Crangónidos
Outlast

***Outlast*** é un videoxogo de terror psicolóxico desenvolvido e publicado por Red Barrels Games, unha compañía fundada polos creadores de videoxogos como *Prince of Persia*, ''Assassin's Creed*, *Splinter Cell* e *Uncharted''. Foi estreado o 4 de setembro de 2013 por Microsoft Windows e espérase que sexa lanzado para PlayStation 4 no 2014.

## Recepción 
O xogo foi recibido con valoracións positivas por parte dos críticos. En Metacritic, o 25 de outubro de 2013, o xogo acadou unha puntuación de 80/100 baseada na valoración de 55 críticos. En GameRankings, conseguiu un 79,66% baseado en opinións de 35 críticos. Ademais recibiu un bo número de recoñecementos e premios do E3 2013, incluíndo o título de "Máis propenso a facerche esvaecer", e un dos "Best of E3".

## Notas 
## Véxase tamén 
### Ligazóns externas 
*Redbarrelsgames
Aurelio Salgueiro

**Aurelio Salgueiro López**, nado en Monforte de Lemos en 1936 e finado en Mondragón (Guipúscoa) o 28 de agosto de 1978, foi un garda civil galego, asasinado por membros dos Comandos Autónomos Anticapitalistas, unha escisión de ETA de carácter anarquista.

## Traxectoria 
Membro da Garda Civil co grao de cabo primeiro, en 1970 foi destinado ao cuartel de Mondragón. Entre os seus traballos estaba o de ir recoller o correo para o cuartel, e un día facendo isto, foi asasinado por disparos de pistola, unha Browning GP-35, feitos por dous homes, que despois fuxiron nun automóbil conducido por outro. Faleceu no sitio, e foi soterrado en Monforte.

A arma foille uns meses máis tarde incautada a un home, José María Iturrioz, á súa vez morto por disparos, neste caso da Garda Civil, e logo de participar nun ataque ao cuartel de Aretxabaleta.
Juan Antonio Pérez Rodríguez

**José Antonio Pérez Rodríguez**, nado en Ferrol o 13 de xullo de 1919 e finado en Madrid o 21 de xullo de 1978,foi un militar galego, asasinado por ETA.

## Traxectoria 
Alistouse como voluntario na infantaría da Mariña Española en 1937, no bando nacional. Ascendeu a tenente de Artillaría en 1947, a capitán en 1959 e posteriormente ao grao de comandante en 1961. En 1974 conseguiu o grao de tenente coronel.

Polo seu traballo era Axudante de Campo do xeneral de brigada Juan Manuel Sánchez-Ramos Izquierdo. Tanto el como o xeneral de brigada foron tiroteados á porta da casa deste, na rúa Bristol do nordeste da cidade de Madrid, por dúas persoas. Anos despois, foi detido e condenado un home polo crime.

## Galardóns e condecoracións 
* Real e Militar Orde de San Hermenexildo
* Cruz Vermella do Mérito Militar
* Cruz de Guerra
## Notas
José Antonio Ferreiro González

O nome de **José Antonio Ferreiro González** pode referirse a:

* **José Antonio Ferreiro González**, político galego e alcalde do Corgo (n. 1944).
* **José Antonio Ferreiro González**, policía galego asasinado por ETA (1952-1978)
Salón do Automóbil de París

right|thumb|Salon de L'Automobile de Paris 1946
O **Salón do Automóbil de París** (francés Mondial de l'Automobile) é un salón do automóbil bianual en París. Celébrase en torno a outubro, é un dos salóns do automóbil máis importantes, a miúdo con moitos debuts de novos prototipos e automóbiles de produción. Foi o primeiro salón do automóbil no mundo, iniciouse en 1898 polo pioneiro da industria, Albert de Dion. O salón lévase a cabo actualmente no París Expo en Porte de Versailles. O Mondial está organizado pola Organización Internacional de Construtores de Automóbiles, que o considera o salón do automóbil internacional máis importante.

Ata 1986 chamábase '''''Salon de l'Automobile'''*, trocou o nome a *Mondial de l'Automobile* en 1988. O salón celebrábase a cabo anualmente ata 1976, cando pasou a ser unha bienal. Desde 1910 celebrouse no *Grand Palais*. En xaneiro de 1977 anunciouse que o Salón de París non se levaría a cabo ese ano debido á "actual situación económica". Ao mesmo tempo, os organizadores confirmaron que se planificaba o *Salón do Automóbil de París 1978*.
 
## Notas 
## Véxase tamén 
### Ligazóns externas 
* Páxina oficial *(en francés e inglés)''.
José Antonio Ferreiro González (policía)

**José Antonio Ferreiro González**, nado no Valadouro en 1952 e finado en Gasteiz o 23 de setembro de 1978, foi un policía galego asasinado por ETA.

## Traxectoria 
José Antonio Ferreiro era membro da Policía Armada, un extinto corpo policial español. Destinado en Gasteiz, o 23 de setembro de 1978 recibiron na súa comisaría unha chamada avisando de que había un home atado a un poste, nas aforas da cidade, cunha bomba no peito. Cando cinco policías se presentaron no sitio, preto do lugar de Argandoña, non había ninguén, pero estourou unha bomba. Como resultado da explosión, catro policías foron feridos e Ferreiro faleceu no acto.

## Galardóns 
* Cruz da Garda Civil con distintivo vermello
* Medalla de Ouro ao mérito policial
* Unha rúa no Valadouro leva o seu nome
Ramón Muíños

**Ramón Muíños Fernández**, nado en Baleira en 1948 e finado en Bilbao o 13 de outubro de 1978, foi un policía galego asasinado por membros de ETA.

## Traxectoria 
Ramón Muíños era membro da Policía Armada, un corpo policial de España agora extinto, e fora destinado ao País Vasco.

O 13 de outubro, mentres circulaba nun vehículo con dous policías máis preto do hospital de Santa Marina, en Bilbao, preto do límite con Zamudio. foi disparado por un grupo de persoas. Como consecuencia do atentado morreron Muíños e outro policía, no momento, e o terceiro policía dúas semanas máis tarde.

Foi soterrado en Baleira.
Distrito de Pader

O **distrito de Pader** é un distrito da Rexión Norte de Uganda, denominado así por Pader, a capital.

Limita co distrito de Lamwo polo noroeste, co distrito de Kitgum polo nordeste, co distrito de Agago polo leste, distrito de Otuke polo sueste, co distrito de Lira polo sur, co distrito de Oyam polo suroeste e co distrito de Gulu polo oeste. Pader, a capital, atópase aproximadamente a 130&nbsp;km ao nordeste de Gulu, a principal cidade da subrexión.

O distrito é relativamente recente, tendo sido anteriormente parte do distrito de Kitgum. En decembro de 2001, o condado de Aruu e o de Agago foron separados do distrito de Kitgum para formar o distrito de Pader. A cabeceira do distrito, Pader, atópase no centro do distrito. O distrito, canda o de Amuru, o de Agago, o de Gulu, o de Lamwo, o de Nwoya e o de Kitgum, constitúe a subrexión acholi, considerado o territorio histórico dos acholi, e lar dunha poboación dun millón de habitantes.

O censo do ano 2002 dáballe unha poboación estimada ao distrito de aproximadamente 142.320 habitantes. Na maior parte da primeira década dos 2000, a maioría da poboación dentro do distrito viviu en campos de refuxiados, por culpa da Guerra de Resistencia do Señor. Co cesamento de hostilidades entre o LRA e o UPDF no 2006, moita xente dos campos de refuxiados regresaron aos seus lares.

## Notas 
## Véxase tamén 
### Ligazóns externas 
* Páxina oficial
* Pader District at Ugandatravelguide.com
Distrito de Oyam

O **distrito de Oyam** é un distrito da Rexión Norte de Uganda. Como a maioría dos distritos de Uganda, o seu nome provén da poboación capital, Oyam.

Limita co distrito de Gulu polo norte, co distrito de Pader polo nordeste, co distrito de Kole polo leste, co distrito de Apac polo sur, co distrito de Kiryandongo polo suroeste e co distrito de Nwoya polo oeste. Oyam, a cabeceira, atópase aproximadamente a 73&nbsp;km ao oeste de Lira, a maior poboación da subrexión.

O distrito foi establecido polo parlamento ugandés no 2006. Anteriormente, o distrito formaba parte do distrito de Apac. Canda o distrito de Lira, o distrito de Alebtong, o distrito de Amolatar, o distrito de Apac, o distrito de Dokolo, o distrito de Kole, o distrito de Otuke, o distrito de Oyam forma parte da subrexión Lango, lar dunha poboación langi de millón e medio de individuos. É un distrito predominantemente rural.

No censo do ano 2002, tiña unha poboación estimada de 268.400 habitantes, e dábaselle un crecemento do 3%, polo que, para o 2010, tería unha poboación de 340.000 habitantes.

A agricultura de subsistencia e a gandaría son as principais actividades económicas do distrito.

## Notas 
## Véxase tamén 
### Ligazóns externas 
* Páxina oficial
Luís Candendo

**Luís Candendo Pérez**, nado en Ribadavia en 1936 e finado en Antzuola o 9 de novembro de 1978, foi un obreiro metalúrxico galego asasinado por membros de ETA.
## Traxectoria 
Luís Candendo emigrara ao País Vasco en 1953, e primeiro traballara nas oficinas do Sindicato Vertical e posteriormente como obreiro metalúrxico nos altos fornos que a empresa Unión Cerrajera tiña no concello de Bergara. Estaba afiliado á UCD.

O 9 de novembro de 1978, mentres recollía un bocadillo na porta da súa casa, disparáronlle dous homes no coche e matárono. O atentado foi reivindicado días despois por ETA, que acusou a Candedo de confidente.

## Vida persoal 
Foi pai do organista vasco Óscar Candendo Zabala.
Distrito de Otuke

O **distrito de Otuke** é un distrito da Rexión Norte de Uganda. Como a maioría dos distritos ugandeses, o seu nome provén da poboación capital, Otuke.

O distrito limita co distrito de Agago polo norte, co distrito de Abim polo nordeste, co distrito de Napak polo leste, co distrito de Amuria polo sueste, co distrito de Alebtong polo sur, co distrito de Lira polo suroeste e co distrito de Pader polo noroeste. Otuke, a cabeceira, atópase aproximadamente a 66&nbsp;km ao leste de Lira, a principal cidade da subrexión.

O distrito separouse do distrito de Lira o 1 de xullo de 2009. Forma parte da subrexión Lango, que consiste nos distritos abaixo listados, lar dun millón e medio de persoas.

* Distrito de Alebtong
* Distrito de Amolatar
* Distrito de Apac
* Distrito de Dokolo
* Distrito de Kole
* Distrito de Lira
* Distrito de Otuke
* Distrito de Oyam

O censo do ano 2002 dáballe unha poboación estimada de 62.000 habitantes. No 2009, a poboación do distrito tiña estimados 77.800 habitantes.

## Notas 
## Véxase tamén 
### Ligazóns externas 
* Páxina oficial
Distrito de Nwoya

O **distrito de Nwoya** é un distrito da Rexión Norte de Uganda, que, como a mairioría dos distritos ugandeses, é denominado así en base á súa poboación capital, Nwoya.

Limita co distrito Amuru polo norte, co distrito de Gulu polo nordeste, co distrito de Oyam polo oeste, co distrito de Kiryandongo, co distrito de Masindi e co distrito de Buliisa polo sur e co distrito de Nebbi polo leste. Nwoya, a cabeceira, atópase a aproximadamente 44&nbsp;km ao suroeste da cidade de Gulu, a maior área metropolitana da subrexión. Atópase aproximadamente a 330&nbsp;km ao norte da cidade de Kampala, a capital de Uganda.

O distrito estableceuse o primeiro de xuño de 2010. Anteriormente, formaba parte do distrito de Amuru. O distrito forma parte do subrexión Acholi, canda os distritos Agago, Amuru, Gulu, Kitgum, Lamwo e Pader.

No ano 2002, a poboación do distrito estamaríase en arredor de 41.010 habitantes.

## Notas 
## Véxase tamén 
### Ligazóns externas 
* Páxina oficial
El Pueblo (Redondela)

***El Pueblo*** foi un periódico publicado en Redondela entre 1895 e 1901.

## Historia e características 
Apareceu en febreiro de 1895 co subtitulo *Semanario de Intereses Generales*, que mantivo ata o número 19 saíndo os domingos. Pasou despois a *Bisemanal Independiente* ata o número 100, aparecendo os mércores e os domingos e a partir de 1896 os xoves e os domingos. Finalmente desapareceu o subtítulo. Caracterizouse por defender os intereses agrícolas da comarca. Foron os seus directores Francisco Crespo Rivas e máis tarde Antonio Orellana Pereira. O administrador era Serafín Reboredo Blanco. Entre os seus redactores figuraron José da Cal, Antonio Otero, Juan Manuel Otero Milleiro, Serafín Reboredo, Ramón Ancoechea Montes, Maximino Crespo Rivas e Fernando González Gómez.

En 1899 pasou a ser propiedade de Saturnino Montero e iniciou unha segunda etapa na que reapareceu coa cabeceira *El Pueblo. Periódico Independiente*, manténdose ata xullo de 1901.

## Notas 
## Véxase tamén 
### Bibliografía 
* 
* 
* 
### Outros artigos 
* Lista de publicacións impresas da provincia de Pontevedra
Lois Antón

**Lois Antón Pérez**, nado en Escudeiros (Ramirás) en 1931 e finado o 28 de xullo de 2018, foi un escritor galego, autor de teatro e poesía.

## Traxectoria 
De formación autodidacta, a súa obra é de carácter popular, destacando polo compromiso coa clase traballadora e coa reivindicación da nación galega, ademais dunha especial preocupación polo mundo da infancia. Foi colaborador de diversas causas solidarias, entre as que destacou a súa implicación na homenaxe aos represaliados no alto do Forriolo, e diversas colaboracións na revista *Arraianos*.

No ano 2017 foille concedido o Premio Rebulir da Cultura Galega en recoñecemento a unha vida adicada a literatura popular en e desde Ramirás.

## Obras 
### Poesía 
* *Pequeno poemario para xente pequena*, 2004.
* *A máis fermosa roseira. Cantigas para a escola*, 2005.
* *Vellos e novos cantares. Regueifas e desafíos*, 2012.

### Obras colectivas 
* *Represión, solidariedade e resistencia antifranquista*, 2007.
* *En defensa do Poleiro. A voz dos escritores galegos en Celanova*, 2010, Toxosoutos.
* *Vieiros de palabra. Terra de Celanova-Baixa Limia en letras de autor*, 2012, Librería Conde, Celanova.
* *150 Cantares para Rosalía de Castro* (2015, libro electrónico).
* *Aires de poesía. Escolma de poetas da bisbarra de Celanova*. Aira editorial, 2023. ISBN 978-84-125593-7-8

### Outras 
* Voz da terra, arela do pobo. Letras para o Lois Antón: Recoñecemento a un nacionalista galego de base, 2009. Editado pola Asociación Cultural e Xuvenil de Ramirás. Inspirada na súa figura.
* Aos bos e xenerosos. 2014. Edizer / Asociación Cultural e Xuvenil de Ramirás.

## Galería de imaxes 

Ficheiro:LoisAnton1.JPG
Ficheiro:LoisAnton2.JPG
Ficheiro:LoisAnton3.JPG

## Notas 
## Véxase tamén 
### Ligazóns externas 
* Entrevista no xornal *La Región*
* Perfíl en *As escollas electivas*
* O autor no *Caderno da crítica*
Distrito de Napak

O **distrito de Napak** é un distrito na Rexión Norte de Uganda, chamado así pola súa cabeceira, Napak.

Limita co distrito de Abim polo noroeste, co distrito de Kotido polo norte, co distrito de Moroto polo leste e nordeste, co distrito de Nakapiripirit polo sueste, co distrito de Katakwi polo sur, co distrito de Amuria polo suroeste e co distrito de Otuke polo oeste. Napak, a cabeceira, atópase a aproximadamente 80&nbsp;km ao suroeste de Moroto, a maior poboación da subrexión.

O distrito formouse a partir dun anaco do distrito de Moroto no ano 2010. Forma parte da subrexión Karamoja, que inclúe os distritos Abim, Amudat, Kaabong, Kotido, Moroto , Nakapiripirit e o mesmo Napak.

A subrexión ten unha poboación estimada dunhas 800.000 persoas (2002).

O censo do ano 2002 estimaba a poboación do distrito en 112.700 habitantes.

## Notas 
## Véxase tamén 
### Ligazóns externas 
* Páxina oficial
Distrito de Nakapiripirit

O **distrito de Nakapiripirit** é un distrito da Rexión Norte de Uganda, así chamado pola súa poboación capital, Nakapiripirit.

Limita co distrito de Napak polo norte, co distrito de Moroto polo nordeste, co distrito de Amudat polo leste, co distrito de Kween polo sueste, co distrito de Bulambuli polo suroeste, co distrito de Kumi polo oeste e co distrito de Katakwi polo noroeste. Nakapiripirit, a cabeceira, atópase aproximadamente a 125&nbsp;km ao nordeste de Mbale, a maior vila próxima.

O censo do ano 2002 facía unha estimación da poboación, do que é tras o 2010, dunhas 90.920 persoas. Establecida unha taxa de crecemento do 2%, no 2010 tería unha poboación de 106.600 habitantes.

A maioría dos habitantes son karamojong, sendo a súa lingua a máis falada.

A actividade económica principal da rexión é a gandaría, así como a agricultura sobre todo polo sur.

## Notas 
## Véxase tamén 
### Ligazóns externas 
* Páxina oficial
* Nakapiripirit District at Ugandatravelguide.com
Distrito de Nebbi

O **distrito de Nebbi** é un distrito da Rexión Norte de Uganda, denominado así pola súa cabeceira, Nebbi.

Limita co distrito de Arua polo norte, co distrito de Amuru polo nordeste, co distrito de Nwoya polo leste, co distrito de Bulisa polo sueste, coa República Democrática do Congo polo sur e co distrito de Zombo polo oeste. Nebbi, a súa cabeceira, atópase aproximadamente a 77&nbsp;km ao sueste de Arua, o pobo principal da subrexión.

O distrito divídese en dous condados: Padyere e Jonam. No ano 2010, o condado de Okoro separouse do distrito de Nebbi para formar o distrito de Zombo. Hai un pequeno aeroporto preto de Nebbi, que se pode alcanzar cun voo desde o aeroporto de Entebbe.

Hai unha catedral católica en Nebbi, e a diocese anglicana ten base en Goli, unha poboación situada na fronteira coa República Democrática do Congo, a uns 15&nbsp;km ao sur de Nebbi. O primeiro bispo da diocese anglicana de Nebbi foi Henry Luke Orombi. O primeiro bispo católico foi John Baptist Odama.

A etnia predominante do distrito son os alur. O censo do ano 2002 estimaba a poboación do distrito, como é tras o 2010, de aproximadamente 226.310 habitantes. A taxa de crecemento estimouse nun 2,5% no 2002, polo que a poboación no 2010 sería de 324.500 habitantes.

A agricultura e a gandaría, así como a pesca no lago Alberte e no río Nilo Branco, así como nos ríos Nyagak e Namrwodho, son as principais actividades económicas do distrito.

## Notas 
## Véxase tamén 
### Ligazóns externas 
* Páxina oficial
* Nebbi District at Ugandatravelguide.com
Condutancia térmica

A **condutancia térmica** **C**, é unha medida de transferencia de calor a través dos materiais, formados por unha ou varias capas, e en condicións de laboratorio. Mídese a cantidade de calor transferida a través do material nun tempo e superficie unitarios, para un espesor especificado (non necesariamente unitario).

Calcúlase como a condutividade térmica do material, \lambda  dividida polo espesor da capa, **e**, ou ben, como a inversa da resistencia térmica unitaria *U=1/R* en unidades W/(m2*K)

 C = \frac{\lambda}{e}  = \frac{1}{R}  
{}
Ou, no caso de que se queira estudar un elemento de varias capas:
 C = \frac{1}{R_t} = \frac{1}{R_1 + R_2 + ... + R_n}  
{}

sendo:
:RT: resistencia térmica total (m2·K·W-1)
:Rj: resistencia térmica de cada unha das capas que forman o elemento (m2·K·W-1)

O valor de C é característico de cada composición construtiva.

Se se teñen en conta as situacións reais, con aire por ambas caras, hai que ter en conta as resistencias superficiais e nese caso chámse transmitancia térmica, **U**.

## Véxase tamén 
### Bibliografía 
* M. A. Gálvez Huerta et alt. *Instalaciones y Servicios Técnicos*. publicación da Sección de Instalacións de edificios. Escola Técnica Superior de Arquitectura, UPM. 2013.
Alejo Real Soto

**Alejo Real Soto**, finado en Pazos de Borbén o 15 de outubro de 1928, foi un avogado, xornalista e político galego.

## Traxectoria 
Foi procurador no xulgado comarcal de Redondela e arrendatario do Imposto de Consumos de Redondela a finais do século XIX. Dende 1898 dirixiu o *Boletín de la Liga de Contribuyentes del Partido de Redondela*, e despois foi director do periódico local *El Contribuyente*. Foi alcalde (1912-1914) e despois secretario do concello de Pazos de Borbén. Coa ditadura de Primo de Rivera foi trasladado como secretario a Crecente. Finou en Pazos de Borbén en outubro de 1928.

## Vida persoal 
Casou con Carmen Terrazo Giráldez.
## Notas 
## Véxase tamén 
### Bibliografía 
* 

### Ligazóns externas 
* Alcaldes del ayuntamiento de Pazos